
REPUBLIKA HRVATSKA
ISTARSKA ŽUPANIJA
OPĆINA VRSAR-ORSERA
Jedinstveni upravni odjel

KLASA: 112-03/26-01/4
URBROJ: 2163-40-01-01/17-26-2
Vrsar-Orsera, 06. kolovoza 2026. godine  

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi  („Narodne novine“, broj 86/2008, 61/2011, 4/2018, 96/2018, 112/2019, 17/2025) pročelnica Jedinstvenog upravnog odjela, objavljuje slijedeće

UPUTE I PODATKE 
ZA PROVEDBU OGLASA ZA PRIJAM U SLUŽBU 
VIŠEG REFERENTA ZA UPRAVNO PRAVNE POSLOVE I EU FONDOVE

I. Opis poslova:

Prati natječaje Europske unije, ministarstava, državnih tijela i drugih domaćih i međunarodnih izvora financiranja, sudjeluje u pripremi projektnih prijedloga i izrađuje potrebnu projektnu dokumentaciju za prijavu na javne pozive i natječaje (35%).

Koordinira aktivnosti pripreme, provedbe i završetka projekata financiranih iz EU fondova i nacionalnih izvora, prati izvršavanje projektnih aktivnosti, rokova, pokazatelja i proračuna projekta te poduzima mjere za pravodobnu provedbu, izrađuje zahtjeve za nadoknadu sredstava, izvješća o provedbi projekata te drugu dokumentaciju potrebnu prema pravilima financiranja (35%).

Surađuje s upravljačkim i provedbenim tijelima, ministarstvima, posredničkim tijelima, razvojnim agencijama, partnerima i drugim dionicima uključenim u provedbu projekata, koordinira rad vanjskih suradnika, projektanata, konzultanata i izvođača uključenih u provedbu projekata, vodi evidencije i arhivira projektnu dokumentaciju sukladno propisima i pravilima pojedinog programa financiranja (15%) 

Sudjeluje u izradi strateških i razvojnih dokumenata Općine te predlaže projektne ideje i razvojne projekte, prati propise i smjernice vezane uz korištenje sredstava EU fondova i nacionalnih programa te predlaže njihovu primjenu, priprema informacije, analize i izvješća za potrebe općinskog načelnika, Općinskog vijeća i upravnog odjela, surađuje s drugim upravnim tijelima, ustanovama, trgovačkim društvima i institucijama radi pripreme i provedbe zajedničkih projekata (10%)

Obavlja i druge poslove po nalogu voditelja i pročelnika (5%)

II. Podaci o plaći:

Osnovna plaća je umnožak koeficijenta složenosti poslova radnog mjesta na koje je raspoređen službenik u iznosu 2,02 i osnovice za obračun plaće u visini od 1.102,01 EUR  bruto, uvećan za 0,5% za svaku navršenu godinu radnog staža.
III. Prethodna provjera znanja i sposobnosti:

Prethodna provjere znanja bit će održana 27.08.2026. u 9,00 sati u prostorijama Općine Vrsar-Orsera. Radovi prethodne pisane provjere znanja će odmah biti obrađeni, te će se razgovori s kandidatima obaviti isti dan u 11,30 sati, također u prostorijama Općine Vrsar-Orsera.

Kandidati koji ispunjavaju formalne uvjete iz natječaja pristupaju prethodnoj provjeri znanja i sposobnosti putem pisanog testiranja i intervjua. Na oglasnoj ploči i web stranici www.vrsar.hr biti će objavljena imena kandidata koji ispunjavanju formalne uvjete natječaja s kojima će se provesti testiranje. 
Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Pravila testiranja
Testiranje kandidata koje se sastoji od provjere znanja za obavljanje poslova radnog mjesta na koje se kandidat prima, izvršit će se u prostorijama Općine Vrsar-Orsera u Vrsaru-Orsera, Trg Degrassi 1.

Testiranje kandidata provodi se putem pisanog testiranja i razgovora (intervjua).

Po dolasku na testiranje, kandidat će predočiti identifikacijsku ispravu radi utvrđivanja identiteta. Testiranju ne mogu prisustvovati kandidati koji ne mogu dokazati identitet, osobe za koje se utvrdi da nisu podnijele prijavu na Oglas, te osobe koje nisu ispunile formalne uvjete Oglasa.

Kandidat koji nije pristupio testiranju, smatra se da je povukao prijavu na Oglas.

Po utvrđivanju identiteta kandidata, svima će biti podijeljena pitanja za provjeru znanja koja su jednaka za sve kandidate. Za pisano testiranje moguće je ostvariti maksimalno 10 bodova.

Za vrijeme pisane provjere znanja nije dopušteno:

- koristiti se bilo kakvom literaturom ili bilješkama,

- koristiti mobitel ili druga komunikacijska sredstva,

- napuštati prostoriju u kojoj se vrši provjere znanja ili u koju je upućen radi čekanja do dijela praktičnog prikaza znanja,

- razgovarati s ostalim kandidatima ili na drugi način remetiti mir i red.

Ukoliko kandidat postupa na prethodno nedopušteno opisani način, bit će udaljen s testiranja, a njegov/njezin rezultat Povjerenstvo neće priznati niti ocijeniti.

Intervju se provodi samo s kandidatima koji su ostvarili najmanje 50% ukupnog broja bodova na pisanom testu, a rezultati intervjua se boduju na način da svaki kandidat može ostvariti maksimalno 10 bodova.

Povjerenstvo kroz razgovor s kandidatima vrši provjeru znanja bitnih za obavljanje poslova radnog mjesta na koje se kandidat prima, utvrđuje interese, profesionalne ciljeve i motivaciju kandidata za rad u Općini Vrsar-Orsera. Kandidati će za razgovor biti bodovani  od minimalno 1 do maksimalno 10 bodova.

Nakon provedenog testiranja i intervjua Povjerenstvo utvrđuje rang-listu kandidata prema ukupnom broju bodova ostvarenih na testiranju i intervjuu. Nakon provedenog postupka, Povjerenstvo dostavlja pročelniku izvješće o provedenom postupku i prilaže rang-listu kandidata prema ukupnom broju bodova.

Rješenje pročelnika o prijemu u općinsku službu izabranog kandidata bit će dostavljeno svim kandidatima prijavljenim na Oglas u zakonskom roku.

IV. Pravni i drugi izvori za pripremanje kandidata za testiranje:
1. Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01, 129/05, 109/07, 125/08, 36/09, 36/09, 150/11, 140/12, 123/17, 98/19, 144/20),

2. Statut Općine Vrsar-Orsera (''Službene novine Općine Vrsar-Orsera'' broj 2/21 i 20/25),

3. Zakon o općem upravnom postupku (''Narodne novine'' broj 47/09, 110/21),

4. Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11, 04/18, 112/19, 17/25),

5. Provedbeni program Općine 2025.-2029. objavljen na mrežnim stranicama: https://www.vrsar.hr/za-gradane/provedbeni-program-opcine-vrsar-orsera-za-razdoblje-2025-2029/ 

